ประกาศธนาคารแห่งประเทศไทยที่ สนส. 7/2552เรื่อง การอนุญาตให้ธนาคารพาณิชย์และบริษัทเงินทุนให้บริการรับฝากเงินที่มีเงื่อนไขการเบิกถอนเงินจากบัญชีตามคําสั่งลูกค้า-------------------------------------------------------อื่นๆ - 1. เหตุผลในการออกประกาศ ตามที่ธนาคารแห่งประเทศไทยได้อนุญาตให้ธนาคารพาณิชย์และบริษัทเงินทุนประกอบธุรกิจ Escrow Account มาตั้งแต่ปี 2544 และ 2546 ตามลําดับ ธนาคารพาณิชย์และบริษัทเงินทุนจะรับฝากเงินและจ่ายเงินในบัญชีตามคําสั่งที่ลูกค้าแจ้งมา ซึ่งจะมีการตรวจสอบเอกสารที่เกี่ยวข้องและลูกค้าต้องเสียค่าธรรมเนียมในการใช้บริการ ในทางปฏิบัติธนาคารพาณิชย์และบริษัทเงินทุนจะทําสัญญากับลูกค้า (เช่น ผู้ซื้อบ้านที่อยู่อาศัย ผู้ประกอบธุรกิจอสังหาริมทรัพย์) ว่าธนาคารพาณิชย์หรือบริษัทเงินทุนจะเป็นเพียงผู้ให้บริการรับเงินฝากและจะจ่ายเงินเมื่อลูกค้ามีคําสั่งเข้ามาเท่านั้น ลักษณะของธุรกิจ Escrow Account ดังกล่าวเป็นการให้บริการรักษาเงินตามบัญชีที่มีเงื่อนไขการเบิกถอนเงินซึ่งไม่ใช่การรับฝากเงินอันเป็นปกติธรรมดาและไม่มีลักษณะของการทําหน้าที่เป็นคนกลางตามลักษณะของการประกอบกิจการตามพระราชบัญญัติการดูแลผลประโยชน์ของคู่สัญญา พ.ศ.2551 ดังนั้น เพื่อให้เกิดความชัดเจน และไม่ซ้ําซ้อนกับการประกอบกิจการเป็นผู้ดูแลผลประโยชน์ของคู่สัญญา ซึ่งธนาคารพาณิชย์หรือบริษัทเงินทุนที่จะประกอบกิจการดังกล่าวต้องได้รับใบอนุญาตตามพระราชบัญญัติการดูแลผลประโยชน์ของคู่สัญญา พ.ศ. 2551 ธนาคารแห่งประเทศไทยจึงออกประกาศฉบับนี้ โดยอนุญาตให้ธนาคารพาณิชย์และบริษัทเงินทุนให้บริการรับฝากเงินในรูปแบบดังกล่าวข้างต้นได้อื่นๆ - 2. อํานาจตามกฎหมาย อาศัยอํานาจตามความในมาตรา 36 แห่งพระราชบัญญัติธุรกิจสถาบันการเงิน พ.ศ. 2551 อันเป็นกฎหมายที่มีบทบัญญัติบางประการเกี่ยวกับการจํากัดสิทธิเสรีภาพของบุคคลซึ่งมาตรา 29 ประกอบกับมาตรา 31 มาตรา 33 มาตรา 36 มาตรา 39 มาตรา 41 และมาตรา 43 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย ธนาคารแห่งประเทศไทยอนุญาตให้ธนาคารพาณิชย์และบริษัทเงินทุนให้บริการรับฝากเงินที่มีเงื่อนไขการเบิกถอนเงินจากบัญชีตามคําสั่งลูกค้าได้ตามหลักเกณฑ์ในประกาศนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับธนาคารพาณิชย์และบริษัทเงินทุนตามกฎหมายว่าด้วยธุรกิจสถาบันการเงินทุกแห่งอื่นๆ - 4. ยกเลิก ประกาศธนาคารแห่งประเทศไทยที่ สนส. 21/2551 เรื่อง การอนุญาตให้ธนาคารพาณิชย์และบริษัทเงินทุนประกอบกิจการดูแลผลประโยชน์เฉพาะการรับฝากและดูแลรักษาเงินในบัญชีดูแลผลประโยชน์ ลงวันที่ 3 สิงหาคม 2551อื่นๆ - 5. เนื้อหา ธนาคารแห่งประเทศไทยอนุญาตให้ธนาคารพาณิชย์และบริษัทเงินทุนให้บริการรับฝากเงินที่มีเงื่อนไขการเบิกถอนเงินจากบัญชีแต่ละครั้งตามคําสั่งถูกค้าได้ โดยธนาคารพาณิชย์และบริษัทเงินทุนต้องปฏิบัติตามหลักเกณฑ์ที่กําหนด 5.1 ในประกาศฉบับนี้ "ธนาคารพาณิชย์" หมายความว่า ธนาคารพาณิชย์ตามมาตรา 4 แห่งพระราชบัญญัติธุรกิจสถาบันการเงิน พ.ศ. 2551 "บริษัทเงินทุน" หมายความว่า บริษัทเงินทุนตามมาตรา 4 แห่งพระราชบัญญัติธุรกิจสถาบันการเงิน พ.ศ. 2551 5.2 หลักเกณฑ์ในการประกอบธุรกิจ ธนาคารพาณิชย์และบริษัทเงินทุนสามารถรับฝากเงินและจ่ายเงินในบัญชีตามคําสั่งที่ลูกค้าแจ้งมาได้ตามหลักเกณฑ์ดังนี้ 5.2.1 ในการเปิดบัญชีเพื่อให้บริการดังกล่าวต้องไม่ใช้ชื่อบัญชีดูแลผลประโยชน์ตามที่กําหนดในพระราชบัญญัติการดูแลผลประโยชน์ของคู่สัญญา พ.ศ. 2551 และต้องระบุอย่างชัดเจนพร้อมชี้แจงให้ลูกค้าทราบว่าเงินในบัญชีดังกล่าวไม่ได้รับการคุ้มครองตามมาตรา 25 แห่งพระราชบัญญัติการดูแลผลประโยชน์ของคู่สัญญา พ.ศ. 2551 แต่จะได้รับการคุ้มครองเหมือนกับเงินฝากธรรมดาตามที่สถาบันคุ้มครองเงินฝากกําหนด 5.2.2 ในการให้บริการรับฝากเงินที่มีเงื่อนไขการเบิกถอนเงินจากบัญชีตามคําสั่งลูกค้า ธนาคารพาณิชย์และบริษัทเงินทุนสามารถเรียกเก็บค่าธรรมเนียมในการให้บริการดังกล่าวได้ แต่ต้องกําหนดค่าธรรมเนียมดังกล่าวไว้ในสัญญาประกอบการเปิดบัญชีอย่างชัดเจน 5.2.3 ประกาศฉบับนี้ไม่ครอบคลุมถึงธุรกิจรับฝาก รับถอนเงินของธนาคารพาณิชย์และบริษัทเงินทุนอันเป็นปกติธรรมดา 5.2.4 ในสัญญาประกอบการเปิดบัญชีอย่างน้อยต้องมีรายการดังต่อไปนี้ (1) ชื่อและที่อยู่ของลูกค้า (2) กําหนดขอบเขตความรับผิดชอบและบทบาทหน้าที่ของธนาคารพาณิชย์และบริษัทเงินทุนในการให้บริการดังกล่าวอย่างชัดเจน ทั้งนี้ จะต้องไม่รวมถึงบริการอื่นนอกเหนือจากการให้บริการรับฝากเงินที่มีเงื่อนไขการเบิกถอนเงินจากบัญชีดังกล่าว เช่น การตรวจสอบความสําเร็จของสิ่งปลูกสร้าง หรือการตัดสินว่าคู่สัญญาปฏิบัติตามเงื่อนไขการถอนเงินตามที่ระบุไว้ในสัญญาประกอบการเปิดบัญชีหรือไม่ เป็นต้น (3) หลักเกณฑ์การเปิดบัญชี การฝาก หรือการเบิกถอนเงิน การชําระดอกเบี้ยและการปิดบัญชี (4) รายละเอียดเกี่ยวกับค่าธรรมเนียมจากการให้บริการดังกล่าว โดยระบุผู้รับภาระค่าธรรมเนียมดังกล่าวอย่างชัดเจน (5) วันเริ่มและสิ้นสุดของบัญชี 5.2.5 ให้ธนาคารพาณิชย์และบริษัทเงินทุนกําหนดนโยบายการประกอบธุรกิจรวมถึงขอบเขตหน้าที่ความรับผิดชอบหน่วยงานที่รับผิดชอบ รายละเอียดขั้นตอนการปฏิบัติและวิธีการดําเนินการไว้เป็นลายลักษณ์อักษร เช่น ระเบียบปฏิบัติในการเปิดบัญชี ระเบียบปฏิบัติในการรับฝากหรือถอนเงิน หลักเกณฑ์ในการถ่ายดอกเบี้ย การคิดค่าธรรมเนียมในการให้บริการและระบบการควบคุมภายใน เป็นต้น ทั้งนี้ นโยบายดังกล่าวต้องได้รับความเห็นชอบจากคณะกรรมการของธนาคารพาณิชย์หรือบริษัทเงินทุน 5.2.6 ให้ธนาคารพาณิชย์และบริษัทเงินทุนจัดให้มีรายละเอียดเกี่ยวกับสิทธิของลูกค้าต่อเงินฝาก และต้องแจ้งให้ลูกค้าทราบและเข้าใจเกี่ยวกับสิทธิดังกล่าวอย่างชัดเจน 5.2.7 ให้ธนาคารพาณิชย์และบริษัทเงินทุนจัดเก็บเอกสารที่เกี่ยวข้องเพื่อให้ธนาคารแห่งประเทศไทยสามารถตรวจสอบได้ 5.2.8 ให้ธนาคารพาณิชย์และบริษัทเงินทุนตรวจสอบดูแลให้มีการปฏิบัติตามกฎหมายหรือกฎเกณฑ์อื่นที่เกี่ยวข้องโดยเคร่งครัดและต้องจัดให้มีระบบการควบคุมภายในที่เหมาะสมอื่นๆ - 6. วันเริ่มต้นบังคับใช้ ประกาศนี้ให้ใช้บังนับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 เมษายน 2552 (นางธาริษา วัฒนเกส)ผู้ว่าการธนาคารแห่งประเทศไทย